**Մարզպետի տեղակալներ Լևոն Սարգսյանը և Կարեն Ադամյանը Ոսկեվան համայնքում մասնակցեցին հուշաքարի բացման արարողությանը 18.04.2015թ.**

Եղեռնի 100-րդ տարելիցին նվիրված միջոցառումների շրջանակում, ապրիլի 18-ին Տավուշի մարզի Ոսկեվան համայնքում բացվեց ցեղասպանության զոհերի հիշատակը հավերժացնող հուշաքար: Բացման առիթով Ոսկեվանում բազմամարդ միջոցառում էր կազմակերպվել, որին բացի ոսկեվանցիներից մասնակցում էին բազմաթիվ հյուրեր մայրաքաղաքից, այլ մարզերից ու Տավուշի մարզի մյուս համայնքներից: Ներկա էին Տավուշի մարզպետի տեղակալներ Լևոն Սարգսյանը և Կարեն Ադամյանը: Հուշաքարը տեղադրվել է դեռևս 1990 թվականին բացված Անդրանիկ զորավարի արձանի կողքին: